द मॉर्निंग शो
- मॉर्निंग, मिया। - गुड मॉर्निंग, रेना।
क्या बात है, अमेरिका,
यूबीए में हमारे दोस्तों के लिए पिछले दो हफ़्ते काफ़ी उथल-पुथल भरे रहे हैं।
हज़ारों हैक की गईं ईमेल। हर दिन एक तोहफ़े जैसा है।
आपके बारे में मुझे पता नहीं, लेकिन उनकी शर्मिंदगियों की रोज़ाना ख़ुराक के लिए
मैं यूबीएलीक्सडॉटकॉम पढ़ती हूँ।
यह हैक के कारण हुए नुक़सान के एक दिन का हिसाब है? यह "वॉर एंड पीस" जितना मोटा है।
अप्रकाशित ईमेल का 85वां पन्ना।
अरे, अर्ल। तुम मुझे बिगाड़ रहे हो।
मुझे बस टॉलस्टॉय बुलाओ। मुझे बताना तुम उसका क्या करना चाहते हो।
तुम्हारा स्वागत है, कोरी।
किसलिए?
तुम्हारे शेयर का दाम बढ़ाने के लिए।
ऐसा उन कंपनियों के साथ होता है जिन्हें मेरे द्वारा ख़रीदे जाने की अफ़वाहें उड़ती हैं।
वैसे, मेरे हिसाब से वह अफ़वाह से बढ़कर है।
- हैरानी की ख़बर है। - ख़ैर, एक और ख़बर है।
तुम्हारी पहली पेशकश मुझे मंज़ूर है। वह दाम जो तुमने सबसे पहली बार पेश किया था।
चलो यह ख़त्म करें।
- तुम्हारे बोर्ड का क्या? - वह मुझ पर छोड़ दो।
बताओ जो बताना है।
- दोस्तों, हमें... हमें... माफ़ करना। - ओह!
हमें इन सेल्फ़ियों के बारे में दोबारा सोचना होगा।
देखो... मुझे परवाह नहीं तुम कौन से ऐप पर हो। तुम टिंडर पर हो,
किंगस्नेक आफ़्टर डार्क, 420 सिंगल्स पर हो। हम ऐसा नहीं कर सकते।
- कोण, यार। यह, सच में? - हाँ। चलो भी।
- किसी को तुम्हारी ठुड्डी आकर्षक नहीं लगती है। - और तुम लोगों को यह आकर्षक क्यों लगता है?
- मुझे समझ नहीं आता ये क्यों... - मुझे कोई अंदाज़ा नहीं है।
ख़ैर, क्रिस, तुम्हारे... तुम्हारे पति ने तुम्हें कैसे डेट किया था?
कोई ऐप नहीं था, लेकिन पता है, वह एक लंबी कहानी है।
ओह, प्लीज़, हाइलाइट्स बताओ। हमें मुख्य हाइलाइट्स बताओ।
तुम्हारे पास एक मिनट का समय है।
ओह, ठीक है। तुम्हारे लिए।
- हाँ। - संक्षिप्त में।
मैं अपने पहले ओलिंपिक ट्रायल के लिए गई थी और वहाँ एक बंदा था।
वह प्यारा था और उसकी आँखों में कुछ बात थी। और मैंने सोचा, "मुझे वैसे मत देखो,
उससे मुझे घबराहट हो रही है।"
ख़ैर। वह मेरी प्रतिद्वंद्वी का प्रतिनिधि था, जो नाइकी के लिए मुझसे मुकाबला कर रही थी।
ओह, गज़ब।
और वे ट्रैक एंड फ़ील्ड से बस एक अमेरिकी को लेना चाहते थे।
तो, मैं अपने होटल के कमरे में थी और मेरे लिए एक सरप्राइज़ डिलीवरी आई।
मेरे नाप के टिफ़नी ब्लू डंक।
- वे स्नीकर जूते होते हैं। - गज़ब।
और उसके साथ मार्कस के नंबर वाला एक नोट था और उसमें लिखा था, "तुम्हीं हो।"
ओह, गज़ब।
- क्या कह सकती हूँ, वह बंदा फ़्लर्ट कर सकता है। - और...
- वह बेह... बहुत कमाल का है। - हाँ। हाँ। या...
या वह बस जुड़ने की कोशिश कर रहा है।
और अब समय है आपको "द ट्विस्ट" से जोड़ने का, इस ब्रेक के ठीक बाद।
और रिकॉर्डिंग बंद।
विज्ञापन चालू।
बढ़िया शो, सब लोगों।
जुड़ना?
- जुड़ने वाला जुड़ाव। - जानती हूँ तुम्हारा मतलब है, जैसे, लोगों के साथ।
- पता है... बिल्कुल। बढ़िया कड़ी जोड़ी। - हाँ। बहुत प्यारी बात है।
- हमने कर दिखाया। - अब "द ट्विस्ट" की ओर बढ़ रहे हैं।
- हे भगवान। - यह लो।
- शुक्रिया, जान। - तुम सही थी।
वे डेटिंग वाली तस्वीरें बहुत बुरी थीं।
जानती हूँ।
हर कोई अपने बॉस के फ़्लैट में प्यार नहीं पा सकता।
मुझे वह मुस्कराहट अच्छी लग रही है।
हमने अभी "वाईडीए" के मुक़ाबले 30,000 और दर्शक हासिल कर लिए।
क्या बात कर रही हो। किसे पता था हैक होने से हम वापस शीर्ष पर पहुँच जाएँगे?
अरे, लायला। सेगमेंट की अगली बैठक में इन आंकड़ों को दिखाना।
हम सबको थोड़ी हौसला-अफ़ज़ाई की ज़रूरत है।
- लायला, तुम सुन सकती हो? - "ईगल न्यूज़" को देखो।
...यूबीए में एक शीर्ष प्रतिभा की ग़लतियाँ, जबकि असली ड्रामा
- उनके नफ़रत फैलाने वाले भाषणों में हैं। - आवाज़ तेज़ करो।
और यूबीए में नस्लीय समानता के लिए संघर्ष एक कदम और पीछे चला गया।
हमें अभी ईमेल का एक जत्था मिला और हमें एक बेहद हैरानी वाली चीज़ मिली।
सिबिल रेनल्ड्स, इस उद्योग की दिग्गज और यूबीए बोर्ड की अध्यक्ष,
ने "द मॉर्निंग शो" की सह-ऐंकर, क्रिस्टीना हंटर को
उसकी भर्ती से संबंधित ईमेल में आंट जेमाइमा के नाम से बुलाया।
हाँ, आपने सही सुना, आंट जेमाइमा।
काएल, क़ानूनी विभाग से बात करवाओ।
लेनर्ड को फ़ोन करो और हमारे लिए कल के डिनर का इंतज़ाम करो
और फिर क्रिस से मेरी बात करवाओ।
क्रिस अच्छी ऐंकर नहीं है... ब्रैडली जैक्सन को वापस लाओ
उसे केवल अश्वेत होने के कारण भर्ती किया गया
ये ईमेल शायद हंटर ने लीक की होंगी।
अब बुरा काम करने की वजह से उसे निकाला नहीं जा सकता
कोरी एलिसन का ऑफ़िस
हैलो?
मुझे वह ईमेल मिल गई।
सिबिल 2020 में बाकी बोर्ड के साथ तीसरी तिमाही के आंकड़ों की बात कर रही थी
और वह गुस्से में थी कि यूबीए ने क्रिस के साथ दो साल का अनुबंध करने में इतने सारे पैसे खर्च किए थे।
किसी ने कहा कि क्रिस को तब भी उससे कम पैसे मिलेंगे जितने ब्रैडली को
उसकी भर्ती के समय मिलते थे। "वह हमें कम दाम में मिल गई।
आख़िरकार, क्रिस इतनी लोकप्रिय है कि उसकी तस्वीर कॉर्नफ़्लेक्स के डिब्बे पर छप सकती है।"
- मुझे नहीं दिख रहा इसमें इतना बुरा क्या है। - सिबिल के जवाब में है। उसने लिखा था,
"आंट जेमाइमा भी कॉर्नफ़्लेक्स के डिब्बे पर थी
और अब कोई उसे नहीं ख़रीदता है।"
- मिया... - उसे ख़रीदता है? सिबिल को क्या हो गया है?
- क्या क्रिस चली गई? - कोरी ने उसे अपने ऑफ़िस में बुलाया है।
तुम अंदर जा सकती हो।
क्रिस। हाय।
पहले कभी इस फ़्लोर पर नहीं आई हूँ। काफ़ी बढ़िया है।
हाँ। है ना? इसकी सजावट। बेहतरीन है।
- तुम्हें कोई पेंटिंग चाहिए? - क्या?
हे भगवान। बेवक़ूफ़ाना मज़ाक था।
- माफ़ करना। तुम कैसी हो? - अभी भी सब कुछ समझने की कोशिश कर रही हूँ।
हाँ। सुनो, मुझे पता है तुम सिबिल को नहीं जानती,
लेकिन वह यहाँ बहुत लंबे समय से टिकी हुई है।
लेकिन किसी भी जगह, टिकी हुई चीज़ों को बदलना पड़ता है।
मैं समझ रही हूँ।
आप नहीं चाहते कि मैं मुक़दमा करूँ।
ज़ाहिर है, हम नहीं चाहते कि बात उस हद तक पहुँच जाए।
मेरी टीम इस पर काम करना शुरू कर चुकी है कि तुम्हारे लिए इसकी भरपाई कैसे की जाए।
ब्रैडली जैसा ही अनुबंध होगा, ज़ाहिर है।
तुम्हारे शानदार काम की सराहना के रूप में बोनस मिलेगा।
लेकिन मैं चाहूँगा कि यह बात बाहर ना फैले।
हमें समाचार सुनाने चाहिए, समाचार बनना नहीं चाहिए। है ना?
हम दिन के अंत तक तुमसे बात करेंगे।
शुक्रिया, यहाँ आने के लिए। मैं तुम्हें बताना चाहता था कि तुम कितनी महत्वपूर्ण हो।
और शायद मैं जान रही हूँ कितनी महत्वपूर्ण हूँ।
तुम छुपती फिर रही हो।
मुझसे मिलने के लिए शुक्रिया।
हाँ। हमें जल्दी से यह बातचीत ख़त्म करनी होगी।
मुझे चाय के कप पर अपने पूर्ण कालिक काम पर वापस जाना है।
अपनी ज़िम्मेदारियों को अच्छे से निभाने के लिए शुक्रिया।
ज़रूर।
मैं जानना चाहती हूँ कि बिल्डिंग में लोगों की क्या प्रतिक्रिया है।
तुम्हारा मतलब है कोरी क्या कर रहा है?
ख़ैर, अगर मुझे अंदाज़ा लगाना होता तो मेरा मानना है
कि वह अपने वक़ीलों से बयान बनवा रहा होगा।
हाँ, मैंने भी यही सोचा था। तो, बस... तुमने और कुछ नहीं सुना है?
मैं कोई जासूस नहीं हूँ, सिबिल।
मुझे कोई जासूस नहीं चाहिए, ऐलेक्स। मुझे एक तरफ़दार चाहिए।
मुझे नहीं पता तुमसे क्या कहूँ। सब कुछ साफ़ तौर से तुम्हारे सामने है।
हाँ, मैं जानती हूँ यह कैसा दिख रहा है।
मैंने तुम्हें यहाँ बुलाया ताकि हम इससे निकलने का सबसे तेज़ रास्ता ढूँढ सकें।
माफ़ करना। हम?
ख़ैर, अगर तुम "ऐलेक्स अनफ़िल्टर्ड" पर मेरा इंटरव्यू लो तो?
गज़ब। क्यों?
मैं ख़ुद अपने पक्ष में बोलना चाहूँगी।
मुझे नहीं लगता इस समय टेलीविज़न पर जाना सही कदम होगा।
क्या तुम मुझे समझा रही हो कि उस नेटवर्क में 45 साल काम करने बाद,
जिसे मेरे दादाजी ने स्थापित किया था, मुझे मीडिया ट्रेनिंग की ज़रूरत है?
मैंने वह नहीं कहा। मैं बस यह कह रही हूँ कि यह यूबीए के शेयर के
भाव के बारे में बात करने से ज़्यादा पेचीदा है।
क्रिस की भर्ती के समय मैं बहुत ख़ुश थी।
हाँ, उसे अनुभव कम था, लेकिन वह सही फ़ैसला था।
यह बेतुका है।
यह पूरी तरह से एक ग़लतफ़हमी है।
हाँ, ख़ैर, चाहे यह ग़लतफ़हमी हो या ना हो,
मुझे नहीं बन... मैं इसका हिस्सा नहीं बनना चाहती। बिल्कुल नहीं चाहती।
तुम? बाकी सबके मुक़ाबले।
इसका क्या मतलब है?
तुम जानती हो वे सब चाहते थे तुम्हें निकाल दिया जाए।
कोरी, फ़्रेड। वे सब के सब।
मैंने तुम्हारा समर्थन किया था, क्योंकि मैं जानती हूँ कि वह कैसा लगता है
जब आदमियों का एक दल एक औरत की रिटायरमेंट का समय तय करने लगते हैं।
मैंने तुम्हारा समर्थन किया था और अब तुम्हें मेरा करना होगा।
अगर मुझे इसके लिए निकाला गया,
तुम्हें लगता है मेरी जगह आने वाले को तुम्हारी या तुम्हें क्या चाहिए,
उसकी परवाह होगी?
हमें मान लेना चाहिए। वह कोरी या उसके चापलूसों में से एक होगा।
और अब तक कोरी ने तुम्हारी क्या मदद की है?
हाँ। मुझे पता है, सिबिल।
मैंने इतने सालों में तुम्हारा बहुत समर्थन महसूस किया है।
यह हँसने की बात है कि कैसे अचानक यह बहनापा
और एकता के बारे में हो गया है, क्योंकि अब तुम्हें किसी चीज़ की ज़रूरत है।
ऐलेक्स, यह दुनिया ऐसे ही चलती है।
- गज़ब। - तुम यह जानती हो।
यहाँ मेरी कोई छुपी मंशा नहीं है।
मैं बस सब कुछ सच-सच बताने का एक मौका चाहती हूँ।
मैंने इस जगह के लिए अपनी पूरी ज़िंदगी समर्पित की है।
इसके लिए मैं अपना बहिष्कार नहीं होने दूँगी।
ऐसा हममें से हर एक के साथ होता है, चाहे कोई सबसे अच्छा हो।
तुम ऐसे साँस तभी लेती हो जब तुम तनाव में होती हो।
जान, सब ठीक हो जाएगा, मैं वादा करता हूँ।
लेकिन तुम्हें सोने की ज़रूरत है।
साढ़े तीन बजने ही वाले हैं।
देखो, यह सिबिल की पारिवारिक कंपनी है।
तुम समझ सकते हो कि वह अपनी मदद के लिए हमारा इस्तेमाल क्यों करना चाहेगी।
चलो भी। यूबीए कई दशकों से एक पब्लिक लिमिटेड कंपनी है।
हम उसके दास नहीं हैं।
साथ ही, टीवी पर हर चीज़ का कभी ना कभी बहिष्कार हो ही जाता है।
मुझे पता नहीं सिबिल का हाल क्यों अलग होना चाहिए।
वह चुप नहीं बैठेगी।
ख़ैर, उसे चिल्लाने दो। इसका मतलब यह नहीं है
कि हमें "ऐलेक्स अनफ़िल्टर्ड" पर एक नस्लवादी को आने देना चाहिए।
कोरी, यक़ीन मानो। मुझे भी यह विचार कुछ ख़ास पसंद नहीं है,
लेकिन प्रबंधन की ओर से वही घिसी-पिटी सफ़ाई, उससे हम और बदतर दिखाई देते हैं।
सिबिल ने गैर प्रकटीकरण समझौता किया है। वह किसी को अपनी कहानी नहीं सुना पाएगी
और इससे निपटना ही होगा और सिर्फ़ हम लोग ही वह कर सकते हैं।
- बस। - ठीक है। क्रिस कैसी है?
आज शो में वह ठीक लग रही थी, लेकिन मेरे हिसाब से वह ठीक नहीं होगी।
मतलब, जैसा मुझे दिख रहा था, वह एकदम प्रोफ़ेशनल थी।
हाँ। वह बहुत अच्छी थी। वह आई, उसने अपना काम किया।
वह उसके बारे में बात नहीं करना चाहती थी, जो मैं पूरी तरह समझती हूँ,
क्योंकि इस पचड़े से हमें ही निपटना है।
- यह उसकी समस्या नहीं है। - समस्या से पहले ही निपटा जा चुका है।
हमें एक बयान जारी किया है। मुझे पता नहीं अगर तुम लोग हालात को और बिगाड़ना चाहते हो।
मैं सिबिल के लिए सफ़ाई नहीं दे रही हूँ, लेकिन मैं ज़रूरत समझती हूँ।
ऐसा लगता है वह अपनी साख बचाने का मौका चाहती है।
यूबीए की साख का क्या? उसे "ईगल न्यूज़" पर जाने दो।
मुझे गैर प्रकटीकरण समझौते की परवाह नहीं है। मैं उसे छोड़ दूँगा।
यह गॉसिप नहीं है। यह समाचार लायक़ है और सब इसके बारे में बात कर रहे हैं।
अगर हम इसे नज़रअंदाज़ करेंगे, तो कैसे दिखाई देंगे?
साथ ही, कोरी, क्या यही तुम्हारी ख़ासियत नहीं है?
मतलब, रेटिंग, यह सारा ताम-झाम?
मैं ऐसे किसी व्यक्ति द्वारा मेरा फ़ायदा उठाए जाना नहीं चाहता
जो मुझे मालूम है कि हफ़्ते में रिटायर होकर बोका जाने वाली है।
उसका अंत होने वाला है। उसका अपना बोर्ड उससे बात नहीं कर रहा है।
माफ़ करना, कोरी, लेकिन यह एक स्पष्ट तर्क है।
"ऐलेक्स अनफ़िल्टर्ड" पर इंटरव्यू से यह साफ़ दिखाई देगा कि हम इसे गंभीरता से ले रहे हैं।
और यह देखते हुए कि कैसे यूबीए ने मिच केस्सलर की हरकतों पर पर्दा डाला था,
साथ ही उससे जुड़े जो नस्लवाद के मुद्दे सामने आए थे,
हमारा सबसे अच्छा कदम होगा कि हम ख़ुद इसका जवाब दें।
ठीक है, लेकिन मैं पहला कट देखना चाहता हूँ।
और अगर वह एक-दूसरे की चापलूसी जैसा हुआ, हम उसे नहीं दिखाएँगे।
एक-दूसरे की चापलूसी? मा... क्या?
क्या बस मुझे ऐसा लग रहा है या वह मामले को निपटाने में जल्दबाज़ी कर रहा है?
लायला बेल भर्ती के समय आधार वेतन : 48,925 डॉलर
जूलिया जॉनसन 45,960 डॉलर
क्या बकवास है?
रेना, यहाँ आओ।
- मैं क्या देख रही हूँ? - हैक वेबसाइट से आई वेतन की जानकारी।
रेना रॉबिंसन 42,850 डॉलर
सिर्फ़ क्रिस को ही कम वेतन नहीं मिल रहा, हम सबको कम मिल रहा है। ख़ैर, शायद हम सब नहीं।
तो तुम कह रही हो इसमें कोई पैटर्न है।
रुको, क्या? सच में?
मैं हैक से आए डाटा में जाँच-पड़ताल कर रही थी। यह अच्छा नहीं है।
- हे भगवान। - यक़ीन नहीं हो रहा।
सारे जूनियर स्टाफ़ के साथ हमेशा से नस्लवादी बकवास कही और की जाती रही है,
लेकिन अब सबको परवाह है क्योंकि वह क्रिस है?
यह बकवास है।
भगवान क़सम, यहाँ काम करने का फ़ायदा ही क्या है?
लायला, क्या हम मेरे ऑफ़िस में कल के प्रसारण की कॉपी पर बात कर सकते हैं?
मैं...
यह कल के प्रसारण की कॉपी है।
कॉपी को भूल जाओ।
क्या हो रहा है, लायला? मुझसे बात करो।
सबसे पहले वे बकवास प्रदर्शन समीक्षाएँ, और अब यह?
इस जगह में रचे-बसे पक्षपात के बारे में किसी को भी परवाह होने के लिए
एक मशहूर व्यक्ति के बारे में,
एक अमीर और मशहूर व्यक्ति के बारे में ईमेल लीक होनी पड़ी।
- और हम आक्रोश में हैं। - कितना आक्रोश?
तुम्हारे पास शायद कल तक स्टाफ़ ना बाकी बचे।
ठीक है। तुम्हारी सच्चाई के लिए शुक्रिया।
मैं इसकी आभारी हूँ।
अरे, स्टैला, हमें सबके साथ बैठक करनी पड़ेगी।
ठीक है, सब लोगों। यहाँ आने के लिए शुक्रिया।
हम जानते हैं कि सिबिल रेनल्ड्स की ईमेल और वेतन में कुछ दुर्भाग्यपूर्ण असमानताओं से
तुम लोग नाराज़ हो गए हो, और यह उचित भी है।
हम सबने बहुत कुछ सहा है।
हम बस सबको साथ लाकर इसके बारे में बात करना चाहते थे।
बात करना चाहते थे कि "द मॉर्निंग शो" इस ग़लती को सुधारने के लिए क्या कर सकता है। कोई सुझाव?
वे सब मुझे देख रहे हैं, है ना?
ख़ैर, वे तुम्हें ही देख रहे हैं।
हाँ, तो कोई भी, कोई भी बोल सकता है। बात करो कि तुम क्या महसूस कर रहे हो।
- तुम कुछ भी कहने के लिए आज़ाद हो... - सही कहा।
...बिना किसी डर के।
- प्रबंधन बदला नहीं लेगा, ठीक है? - हाँ, यह पूरी तरह सुरक्षित जगह है।
ठीक है, भाड़ में जाए।
ज़ाहिर है, अपनी आवाज़ उठाने के लिए तुम हमें नौकरी से नहीं निकाल सकते।
लेकिन पता है तुम क्या कर सकते हो?
हमें काम देने से मना कर सकते हो, प्रमोशन देने से मना कर सकते हो,
हमारे लिए इतना बुरा माहौल बना सकते हो कि हम ख़ुद नौकरी छोड़ दें। उस तरह तुम्हारे हाथ गंदे नहीं होंगे।
ठीक है, लायला। मैं तुम्हारे साथ वैसा नहीं होने दूँगी।
लेकिन कोरी कहाँ है? सिबिल कहाँ है?
वे यहाँ नहीं हैं क्योंकि उन्होंने यहाँ होने की ज़रूरत नहीं है।
देखो, वे मान रहे हैं कि या तो हम अपने मुँह बंद कर लेंगे
और, पता है, अपनी औकात में रहेंगे।
यहाँ आने वाले सभी प्रतिभाशाली लोग, जो अश्वेत हैं और अपनी आवाज़ उठाते हैं,
वे या तो चुप हो जाते हैं या चले जाते हैं।
जूलिया, अपनी औकात में रहेंगे?
सच में? तुम अपने काम में कमाल की हो।
तुम ऐसे लोगों की ताक़त क्यों बढ़ाना चाहती हो
जो चाहते हैं कि तुम ख़ुद को पीड़िता समझो?
मतलब, तुम्हें नहीं दिखता वह तुम्हें असशक्त कर रहा है?
मुझे नहीं लगता मैं वैसा कुछ कर रही थी, यैंको।
ठीक है, देखो। दोस्तों, अंत में, नस्ल...
सबसे पहले, यह सब काल्पनिक है, ठीक है?
और इसे हथियार बनाया जा रहा है, ठीक है? हम सब जानते हैं।
अच्छा? हम सब जानते हैं? मुझे पक्का नहीं मालूम...
हम ग़लत वार्तालाप कर रहे हैं, ठीक है?
- ख़ैर, हम... - क्या अब मैं बोल सकता हूँ?
- मतलब, क्या यह सुरक्षित है? - बोलो। हाँ।
इस समय, मिया, हम बस खानापूर्ति कर रहे हैं।
हम खानापूर्ति कर रहे हैं, हम आंकड़ों के लिए
विविधता दिखा रहे हैं, किसलिए? ताकि हम सब बेहतर महसूस कर सकें?
मतलब, वह चीज़ जिसके ख़िलाफ़ हम सब आवाज़ उठा रहे हैं,
त्वचा के रंग के आधार पर फैसले ले रहे हैं...
मतलब, और अगर सिर्फ़ वही इतने सारे स्तरों पर ख़राब नहीं है,
हम सबको एक नस्लीय पहचान चुनने पर मजबूर भी किया जा रहा है, जबकि हम सब खिचड़ी हैं।
मुझे देख लो। नहीं, मतलब, मैं सेफार्दिक यहूदी हूँ, ईरानी हूँ,
मैं आर्मीनियाई हूँ।
लेकिन चूँकि मेरे माता-पिता, दोनों क्यूबा से हैं,
तुम मुझसे कहोगे कि मैं बस भूरी चमड़ी वाला हूँ?
- यैंको, क्या तुम तीसरी पीढ़ी के क्यूबन नहीं हो? - हाँ, लेकिन तुम मुद्दा नहीं समझ रहे हो।
नहीं... जितना चाहे हँस लो।
यह सच है। तुम सही हो, यह हँसने की बात है, लेकिन... मैं एक बेहतर उदाहरण देता हूँ।
- ऐलेक्स। - क्या?
नहीं, मान लेते हैं कि तुम अपनी डीएनए जाँच करवाती हो
और तुम्हें पता चलता है कि तुम्हारे पर-दादाजी अश्वेत थे।
ठीक है, क्या उससे तुम अचानक अश्वेत बन जाओगी?
इसकी बात में दम है।
हे भगवान।
अगर तुम्हें ऐसी किसी जगह अपना डीएनए भेजना होता
और तुम्हें आज पता चलता कि तुम्हारे पर-दादा अश्वेत थे,
अचानक से, ऐलेक्स लीवी अश्वेत बन जाएगी? क्या यह अश्वेत है?
यैंको, तुम इसे तमाशा बना रहे हो।
मैं इसका बेतुकापन दिखा रहा हूँ। तुम्हें नहीं दिख रहा?
- चलो भी। तुम जानते हो तुम मदद नहीं कर रहे। - क्या? नहीं।
- बिल्कुल भी। - यह जागरूकता है।
उससे मदद नहीं मिल रही, ऐलेक्स।
क्या तुम... इसे संभालो और मैं अभी वापस आती हूँ।
- मुझे चिंता है... - हाँ। बोलते रहो।
हम मुद्दे से दूर जा रहे हैं।
हम सबकी मंशा अच्छी है और...
क्रिस, रुको।
वहाँ उसका क्या उद्देश्य था?
मुझे लगा कि खुलकर बात करने से मदद मिलेगी।
सिबिल को "ऐलेक्स अनफ़िल्टर्ड" में डालने से पहले?
यह दिखाकर कि वह भूरे लोगों की कितनी अच्छी दोस्त है?
वह फ़ैसला मेरे अधिकार क्षेत्र से बाहर है।
लगता है फिर हम दोनों को और बड़े अधिकार क्षेत्र चाहिए।
हाँ।
सिबिल को या इस पूरी कॉर्पोरेट प्रणाली को
तुम्हें ख़ुद पर शक़ मत करने दो।
मैंने कभी ख़ुद पर शक़ नहीं किया। मुझे बस यह नहीं पता था कि दूसरे लोग करते हैं।
मैं उन लोगों में से नहीं हूँ।
फिर तुमने मेरे लिए नया ऐंकर निर्माता क्यों नहीं ढूँढा है?
उच्च स्तर के निर्माताओं को आकर्षित करना मुश्किल है।
उसकी तो कोई वजह है ही नहीं।
- बैठक का क्या हुआ? - मैंने ख़त्म कर दी। हम काम की बात नहीं कर रहे थे।
क्रिस कैसी है?
तुम उसकी जगह होती, तो कैसी होती?
हाँ, जब तक यह रफ़ा-दफ़ा नहीं होता, बहुत सारे बुरे दिन बीतने वाले हैं।
लेकिन वाक़ई ऐसा होगा? रफ़ा-दफ़ा?
सिबिल की एक ईमेल पर इतना हल्ला करना
कैंसर पर बैंड-एड लगाने जैसा है।
और वैसे, स्टैला, यह पता रखना कमबख़्त हमारा काम था
कि क्रिस और तमाम दूसरे लोगों को बजट में कटौती के नाम पर
कम पैसे दिए जा रहे थे।
और वह मैं हूँ जिसे जूलिया और लायला और बाकी सबके साथ काम करना होगा,
जिन्हें मेरी निगरानी में ज़रूरत से ज़्यादा काम मिला, सराहना नहीं मिली, पैसे कम मिले।
लेकिन हाँ। नहीं, उन समस्याओं पर ध्यान नहीं देना है, पता है?
शो को सक्षम रखो। कम संसाधनों से ज़्यादा हासिल करो। रचनात्मक बनो।
रेटिंग की कमबख़्त लड़ाई जीतो।
अगर ज़रूरत पड़े, तो अपने ऑफ़िस में सोओ।
क्योंकि महामारी के दौरान शो को चालू रखने के लिए उसी की ज़रूरत होती है।
हैक के दौरान शो को चालू रखने के लिए।
यह कितना बुरा है, स्टैला,
कि मुझे इस मशीन को चलाना है और मैं बस एक कमबख़्त पुर्ज़ा हूँ?
शायद यूबीए में पुराने प्लांटेशन की तरह दास-प्रथा है, बस साथ में इन्शुरेन्स है।
- हाँ, तुम सही हो। - मैं जानती हूँ मैं सही हूँ।
लेकिन इससे मेरे बारे में क्या पता चलता है, कि मैं अभी भी यहीं हूँ?
हम यहाँ से बाहर जा रहे हैं। आज रात हम पीयेंगे।
- स्टैला, नहीं। मेरे पास समय नहीं है। - मुझे बॉस की धौंस जमाने पर मजबूर मत करो।
यह एक आदेश है।
हम यहाँ से बाहर जा रहे हैं
और हम तब तक पीएँगे जब तक हम नशे में धुत ना हो जाएँ।
और उसके पूरे पैसे मैं दूँगी और हम क्रिस को साथ में ले जाएँगे।
- अब मुझे बताओ, यह कौन सा रंग है? - लाल।
लाल। शाबाश, नाईमा।
यह लो, यह लो। यह हुई ना... अरे! यह कौन सा रंग है?
- नारंगी। - नारंगी! क्या बात है।
तुम्हें पता है इसके बाद क्या है, हँ?
तुम मुझसे आगे भाग रही हो, हँ?
ओह, गज़ब। यह देखो। हरा।
स्टैला मोबाइल
वह क्या है? अरे! हाई-फ़ाइव, हाई-फ़ाइव।
ठीक है, तुम अजीब बर्ताव कर रही हो। ज़मीन से उठो।
"तुम्हारा हफ़्ता कैसा रहा, जान?"
"ख़ैर, मुझे अपने बारे में एक नस्लवादी ईमेल पढ़नी पड़ी,
जिसे ऐसे इंसान ने भेजा था जिससे मैं बस एक बार मिली हूँ।
फिर हमारे सीईओ ने मुझे मुँह बंद रखने के लिए
- पैसे देने की पेशकश दी। - बस करो।
और किसी पत्रकार ने मुझसे पूछा कि मैं इस सब के बारे में क्या करने वाली हूँ।
और फिर मेरी अश्वेत बॉस ने मुझसे कहा कि मुझे शांत रहकर काम करते रहना चाहिए।"
तो तुम नौकरी छोड़ना चाहती हो?
तुम जानते हो मैं कभी कुछ बीच में नहीं छोड़ती।
मतलब, तुम यहाँ काफ़ी काम कर चुकी हो।
"द मॉर्निंग शो" हमेशा के लिए नहीं होना था।
यहाँ आओ, यहाँ आओ।
पता है, हम ठीक थे।
हमारे पास अनुमोदनों में इतने पैसे थे कि हमारा खर्चा चल जाता
- और मैंने तुम्हें इस नौकरी के लिए मुझे मनाने दिया। - मैंने तुम्हें इसके लिए नहीं मनाया।
मैंने तुमसे कहा था कि मुझे लग रहा है वे मुझे कम पैसे दे रहे हैं
- और तुमने कहा कि ज़्यादा जोखिम नहीं उठाना है। - नहीं, नहीं, नहीं, नहीं।
मैं तुम्हें इसके लिए मुझे दोष नहीं देने दूँगा,
क्योंकि कुछ श्वेत लोगों का दिमाग़ ख़राब हो गया है।
हमें उनसे एक-एक पैसा वसूल लेना चाहिए था।
- और अब हम कर सकते हैं। - नहीं।
एक बार मुक़दमा कर दिया, तो हमेशा के लिए वह औरत बन जाऊँगी जो मुक़दमा करती है।
हाँ?
मुझे माफ़ करना।
- अगर कोई पत्रकार हो... - मैं संभाल लूँगा।
ऐलेक्स आई है।
हाँ, ठीक है। मम्मी अभी वापस आती है।
बेहतर होगा इसमें ज़्यादा समय ना लगे।
मैं इसे संभाल लूँगी, जान।
- ऐलेक्स। - हाय।
बिना बताए आने के लिए माफ़ करना।
दरअसल, मैंने बताने की कोशिश की थी,
लेकिन तुम अपना फ़ोन नहीं उठा रही थीं और मैसेज का जवाब नहीं दे रही थीं।
- कोई बात नहीं। अंदर आओ। - बढ़िया।
हैलो, मार्कस।
हैलो, ऐलेक्स। तुम्हें देखकर अच्छा लगा।
वील मारसाला, शानदार।
मुझे उन बछड़ों के लिए बुरा लग रहा है,
अपनी छोटी सी ज़िंदगी पिंजरे में बिता देते हैं,
यह बिना जाने कि कैसा बुरा अंत उनका इंतज़ार कर रहा है।
इससे सहानुभूति होती है, सच में,
लेकिन यह, वील मारसाला, यह मेरी सहानुभूति की परीक्षा लेता है।
चलो बकवास बंद करें, कोरी। मुझे इतनी दूर क्यों बुलाया है?
लेनर्ड, तुम जानते हो कि अपर ईस्ट साइड से परे भी एक दुनिया है।
हाँ, इसीलिए मैं अपर ईस्ट साइड में रहता हूँ।
हमें थोड़ी प्राइवेसी की ज़रूरत थी,
पत्रकारों की पैनी नज़रों और कमेंटरी से दूर।
तो, बोर्ड पॉल की पेशकश के बारे में क्या सोच रहा है,
अब जब सिबिल की ईमेल लीक हो गई है?
हम बेहद ख़ुश हैं।
मतलब, नस्लवादी स्कैंडल। बिज़नेस के लिए शानदार होते हैं।
समझ गया।
चलो औपचारिकता बंद करें।
मैं सीईओ के पद पर तुम्हारी नियुक्ति के ख़िलाफ़ था।
तब से, तुमने कुछ जीत हासिल की हैं।
लेकिन तुम्हें अराजकता में मज़ा आता है और मुझे नहीं और ना ही यूबीए को।
यह कहने के बाद, ज़ाहिर है,
मैं मुसोलिनी को भी समर्थन दूँगा अगर वह मेरे लिए पॉल मार्क्स से पेशकश ले आए।
मैंने तुम्हें कभी फ़ासीवादी नहीं समझा था, लेनर्ड।
लेकिन तुम्हें अभी तक बहुमत नहीं मिली है।
मैं सार्वजनिक रूप से तुम्हारा समर्थन नहीं कर सकता।
तुम्हें वाक़ई लगता है कि सिबिल बोर्ड के लिए सबसे अच्छी है?
ख़ैर, तुम्हारा जवाब ना देना ही मेरे लिए जवाब है।
और अगर सिबिल चली गई, तो किसी को कार्यभार संभालना होगा।
प्रकृति को रिक्त स्थान पसंद नहीं हैं।
मैं बहुत से बोर्ड में रहा हूँ, कोरी।
और जो सिरदर्द तुम मुझे दोगे, अगर वह सिबिल को दी समस्याओं का आधा भी है,
तो मुझे इसमें दिलचस्पी नहीं है।
तुम्हें मालूम है मेरे पिता कूड़ा उठाने वाले थे?
माफ़ करना, कूड़ा उठाने वाले?
यहाँ उन्हें जो भी कहा जाता हो। स्वच्छता कर्मचारी, कचरा बटोरने वाला।
मैंने उन्हें उनकी पूरी ज़िंदगी दूसरे लोगों के
कचरे में घुसे हुए बिताते देखा है
और उन्होंने वह बिना शिकायत किया ताकि मुझे कूड़ा उठाने वाला ना बनना पड़े।
मैं कभी कूड़ा उठाने वाला नहीं बना। अब मैं शुरुआत नहीं करूँगा।
तो, कोरी, या तो तुम अपनी गंदगी ख़ुद साफ़ करो,
या तुम रास्ते से हट जाओ।
- एक और जाम? हाँ! - बिल्कुल।
तुम्हारा सीना चमक रहा है।
क्या?
तुम्हारी ब्रा। कोई तुम्हारी ब्रा को फ़ोन कर रहा है।
- पक्का क्रिस होगी। - उससे कहो कि यहाँ चली आए।
यह ब्रैडली है।
ब्रैडली मोबाइल
वह अपने श्वेत अपराध बोध को कम करना चाहती है?
मैं जानती हूँ उसकी मंशा अच्छी है, लेकिन यैंको के वंशावली भाषण के बाद
मैं ऐंकरों के साथ एक और स्कूल के बाद वाला विशिष्ट शो नहीं कर सकती।
माफ़ करना, ब्रैडली जैक्सन।
ओह, यैंको।
याद है जब उसने सड़क पर उस बंदे को मुक्का मारा था?
हाँ, याद है।
ठीक है, मैं जानती हूँ मुझे यह विषाक्त मर्दानगी के कारण कहने की अनुमति नहीं है,
लेकिन वह उत्तेजक था।
वह सच में उत्तेजक था।
यैंको के साथ समस्याएँ हो सकती हैं
- और उत्तेजना भी। - और उत्तेजना भी।
- क्या हमने वह ज़ोर से बोला? - अरे, नहीं।
क्या मेरा फ़ोन सुन रहा है?
मैं और जाम लाती हूँ।
हाय, क्या मुझे... हाँ, शुक्रिया।
हे।
रुको, क्या वह... क्या वह काएल है?
हे भगवान। वही है।
मैं उससे बात करके पता लगाती हूँ कि कोरी क्या गुल खिला रहा है।
- नहीं! तुम नहीं... - हाँ।
- काएल? हे भगवान। - स्टैला?
- आ जाओ। झप्पी दो। - हाय। हाय।
- हाय। - क्या चल रहा है?
- यह पागलपन है। - हाँ।
कोरी अभी बोर्ड के साथ बैठक कर रहा है।
उसे यूबीए में बदलाव लाने की कोई परवाह नहीं है।
वह सिबिल के साथ लड़ रहा है और हम... हम बस प्यादे हैं।
- क्या? - मैं एक प्यादा हूँ। तुम खेल खेल रही हो।
क्या? इसका क्या मतलब है?
सिबिल तुम्हारी समर्थक है, है ना?
या, मुझे पता नहीं...
रुको, क्या?
तुम्हें लगता है मैं उसका बचाव कर रही हूँ, कि मैं... कि मैं इसमें मिली हुई हूँ?
स्टैला, मैं उलझ गई हूँ, तुम उसका साथ क्यों दे रही हो?
ऐसा लग रहा है जैसे तुम ख़ुद को सत्ताधारी लोगों से जोड़ रही हो, चाहे वे जो भी हों।
वह मेरा स्टाइल नहीं है।
सिबिल को समस्याएँ हो सकती हैं,
लेकिन कम से कम वह हमें कोरी की तरह पॉल मार्क्स को बेचने की कोशिश नहीं कर रही है।
ख़ैर, हो सकता है पॉल एक और डॉन हो, लेकिन कम से कम वेतन तो दे रहा है।
तुम सारे उच्च पदों वाले लोगों का पैसे का रोना सुनकर थक नहीं गई हो?
क्या?
तुम क्या नहीं बता रही हो?
पॉल और मैं, हम साथ में काम करते थे।
हमारा एक इतिहास है और वह अच्छा नहीं है।
- क्या उसने कुछ किया था... - नहीं, नहीं, वैसा कुछ नहीं है।
वह बहुत चालू है।
अगर पॉल में कोई एक बात है, तो वह यह...
कि वह निर्दयी है।
- क्या तुमने कोरी को बताया है? - उसे परवाह नहीं है।
और उस बिल्डिंग में तुम किस पर भरोसा कर सकती हो?
यूबीए के पास भरोसा दिलाने का एक ही तरीका है
और वह यह कि उसे होर्डिंग पर ऐलेक्स लीवी के चेहरे के साथ चिपका दे।
तुम आ गई।
लगता है मुझसे एक मज़ेदार रात छूट गई।
- हे। - हे, क्रिस, तुम कैसी हो?
हाँ, लगता है मैं गवाह सुरक्षा प्रोग्राम में हूँ, तो...
क्या तुम किसी शांत जगह चलना चाहती हो?
- मतलब, एक... - मैं शांति से थक चुकी हूँ।
मैं "टीएमएस" पर सिबिल का इंटरव्यू लेना चाहती हूँ।
- सच में? - ऐलेक्स और मैंने उसके बारे में बात की
और वह मुझे ही लेना चाहिए।
ठीक है।
- यह सिर्फ़ तभी करना अगर तुम्हें यक़ीन हो। - हाँ।
तुम्हें यहाँ कुछ साबित करने की ज़रूरत नहीं है।
जानती हूँ।
और भरोसा रखो, मैं सिबिल से बात करना ही नहीं चाहती हूँ, लेकिन मैं यह इंटरव्यू लूँगी।
अरे, रेटिंग की कल्पना करो।
रेटिंग, हाँ।
बिल्कुल भी नहीं। वह नहीं करेगी।
"ऐलेक्स अनफ़िल्टर्ड" की बात अलग है, लेकिन कोई भी
ओबामा की "बियर समिट" के "द मॉर्निंग शो" संस्करण को नहीं देखेगा।
अगर वह इसे सफलतापूर्वक नहीं कर पाया, हम तो बिल्कुल नहीं कर पाएँगे।
मुझे जोखिम भरे प्रॉजेक्ट पसंद हैं, लेकिन नहीं।
मुझे भी जोखिम भरे प्रॉजेक्ट पसंद हैं। मुझे वैसा जोखिम वाला प्रॉजेक्ट ख़ासतौर से पसंद है
जिसमें एक नेटवर्क का सीईओ अपने बोर्ड की अध्यक्ष को निकलवाने के लिए
एक शर्मिंदगी भरी ईमेल लीक करता है और, पता है,
एक अरबपति के साथ सौदा पक्का करने के लिए 400 सालों के नस्लवाद को हथियार बनाता है।
काफ़ी बड़ा आरोप है, स्टैला।
इससे पहले कि तुम मुझसे कहो कि मैं ग़लत हूँ,
मैं बता दूँ कि तुम जब झूठ बोलते हो, तो तुम्हारी बाईं आँख फड़कती है।
तुमने इसे अपने क़ाबू से निकल जाने दिया, कोरी।
नहीं, नहीं, नहीं। नहीं, मैं यह नहीं कर सकती। मैं "द मॉर्निंग शो" पर नहीं जा सकती।
सिबिल, तुम्हें यह करना ही होगा।
क्रिस यही चाहती है और उसे अपनी बात सामने रखने का हक़ है।
समय आ गया है कि तुम किसी नाज़ुक श्वेत महिला जैसा बर्ताव करना बंद कर दो।
मैं नाज़ुक हूँ?
क्या तुम 70 के दशक में जी सकती थी?
हमें मालूम है कि तुम मज़बूत हो।
मैं इसे अपने दिमाग़ में बार-बार दोहराती रहती हूँ।
मुझे यक़ीन नहीं होता कि मैंने वह लिखा था।
मैं... मैं काम पर कभी भी किसी दूसरी महिला को नीचे नहीं खींचूँगी।
- मैं ऐसा क्यों करूँगी? - मुझे पता नहीं।
और मुझे लगता है कि तुम्हें बस "टीएमएस" पर इसका जवाब देना होगा।
क्यों? वे... वे तय कर चुके हैं कि मैं कौन हूँ।
और तुम देखना, मेरे जाने के बाद,
वे सब ऐसे नाटक करेंगे... कि उससे समस्या सुलझ गई।
और वे किसी अश्वेत इंसान को देखकर तब भी सड़क पार करके
दूसरी तरफ़ चले जाएँगे।
मैं... बेहतर होगा वह हिस्सा शो पर ना कहो।
हे भगवान।
वह एक मज़ाक था।
एक भद्दा मज़ाक था।
और अब वह मज़ाक मेरी विरासत है?
मेरे परिवार की विरासत है?
जिसे बनाने में हमने अस्सी साल लगाए, वह एक चुटकी में मिट्टी हो गया...
एक लापरवाह ईमेल से?
सिबिल, यह एक ईमेल से कहीं बढ़कर है।
तुमने एक ही काम के लिए एक अश्वेत महिला को एक श्वेत महिला से कम पैसे दिए।
और मैं समझती हूँ कि तुम्हें नहीं लगता यह तुम्हारे विचारों को दर्शाता है,
लेकिन ज़िम्मेदारी लेने का यह तुम्हारा मौका है और तुम इसकी परिभाषा बदलोगी।
आगे देखना बाकी है, हम दोबारा बात करेंगे मार्ज और कैथी से,
वे हमशक़्ल जुड़वाँ जो साइडर डेज़ के पाई खाने वाली प्रतियोगिता में
अकस्मात मुलाक़ात के बाद साथ आ गईं।
तुम कल्पना कर सकती हो? तुम बस स्ट्रॉबेरी रूबर्ब पाई की
एक स्लाइस चख रही हो और फिर,
- भड़ाम, तुम्हारी जुड़वाँ। - जानती हूँ।
यह खाने की प्रतियोगिता है, यहाँ सरप्राइज़ मिलते रहते हैं।
आगे देखिए,
कॉर्पोरेट अमेरिका में नस्लवाद के बारे में एक बातचीत,
यूबीए बोर्ड की अध्यक्ष, सिबिल रेनल्ड्स
और हमारी अपनी क्रिस हंटर के साथ। हम तुरंत वापस आते हैं, इस ब्रेक के बाद।
और प्रसारण बंद।
- हे भगवान। मुश्किल मोड़ था। - भगवान।
- बिल्कुल। - हे... हे प्रभु येशु।
और क्रिस में... क्रिस में बहुत दम है कि वह यह करने जा रही है।
हाँ, उसमें है। सच में है।
ठीक है। तीन मिनट में शुरू करेंगे।
तुम कोई ग़लती नहीं करोगी। साँस लेना याद रखना, ठीक है?
याद रखना, यह चार मिनट का सेगमेंट है
और वे थोड़ी और देर तक जारी रख सकते हैं।
ख़ैर, लाइव ब्रॉडकास्ट के बारे में सबसे अच्छी बात यह है कि कभी ना कभी
- उन्हें विज्ञापन का ब्रेक लेना पड़ता है, तो... - पैसे तो चाहिए ना।
सब ठीक हो जाएगा।
तुम्हारे बाहर जाने से पहले बस थोड़ा सा मेकअप लगाना चाहते हैं।
वहाँ बत्तियाँ बहुत तेज़ होती हैं।
मैं सोच रहा था कि गाल पर जल्दी से थोड़ा सा कॉन्टूर कर देते हैं।
- शुक्रिया। - थोड़ा सा मेकअप। हम नहीं चाहते तुम फीकी दिखाई दो।
और सुनो, सारे जवाब तुम्हारे क़ाबू में हैं।
जवाब उसके क़ाबू में नहीं हैं।
एक...
दो...
तीन।
हे। हैलो, जान।
यह कोई रेस नहीं है।
तुम अच्छा करोगी।
तुम पैदा ही इसीलिए हुई थी।
अगर मैंने ख़ुद को शर्मिंदा कर लिया तो?
क्या होगा अगर मैंने यह किया और सबको बस
एक निस्सहाय श्वेत औरत पर हमला करती एक ग़ुस्सैल अश्वेत औरत नज़र आई...
- ऐसा नहीं होगा। - ...और...
मिया तुम्हारा मार्गदर्शन करती रहेगी और मैं मंच के पीछे ही रहूँगा।
चलो, लड़की।
- ओह, जान, ज़रा इसे पकड़ोगे? - हाँ।
- मिस रेनल्ड्स, मेरे साथ आइए। - शुक्रिया।
- ठीक है, संभलकर जाना। - शुक्रिया।
हे भगवान।
चलो यह सुनिश्चित करें कि ऑडियो में कोई विलम्ब ना हो।
समझ गया। कोई विलम्ब नहीं होगा।
- ऑडियो तैयार है। कोई विलम्ब नहीं होगा। - चेक।
ठीक है, सब लोगों, चलो इसे समय पर ख़त्म करें।
जिम, मैं चाहता हूँ तुम क़रीब रहो।
तुम कर सकती हो, क्रिस।
और पाँच, चार, तीन...
वापस स्वागत है।
कुछ दिन पहले, एक नस्लीय रूप से असंवेदनशील ईमेल सामने आई थी,
यूबीए बोर्ड की अध्यक्ष, सिबिल रेनल्ड्स की ओर से।
उस ईमेल में मेरे बारे में कुछ बातें लिखी थीं। मैंने अब तक उस बारे में सार्वजनिक रूप से बात नहीं की है।
और अब मेरे बात करने के समय मेरे साथ वही महिला है जिसने वह बातें लिखी थीं।
यूबीए बोर्ड की अध्यक्ष, सिबिल रेनल्ड्स, यहाँ आने के लिए शुक्रिया।
मुझे यहाँ आने देने के लिए शुक्रिया।
अब मैं जानती हूँ कि कुछ दिन पहले यूबीए द्वारा जारी किए गए
बयान को लेकर थोड़ा आक्रोश था, जो वाज़िब है।
वह अपर्याप्त था, इतना कहना कम है।
वह ग़लती मेरी थी और सिर्फ़ मेरी थी और मैं यहाँ उसके लिए आमने-सामने माफ़ी माँगने आई हूँ।
क्रिस, मैं... मैंने जो कहा था, उसके लिए मुझे बेहद अफ़सोस है।
एक विवादपूर्ण भर्ती के फ़ैसले की बहस की गर्मी में भी,
मैंने जो कहा, उसकी कोई सफ़ाई नहीं दी जा सकती है।
तुम्हारा मतलब मुझे आंट जेमाइमा बुलाने से है?
मैंने तुम्हें नहीं बुलाया था आंट...
मैं यह स्पष्ट करना चाहती हूँ।
जानती हो आंट जेमाइमा की तस्वीर पैनकेक मिक्स के डिब्बों पर थी, कॉर्नफ़्लेक्स के डिब्बों पर नहीं, है ना?
मेरे ख़्याल से अब मुझे पता चल गया है।
लेकिन यह किसी बेपरवाह टिप्पणी से कहीं बढ़कर है।
तुम्हारे मज़ाक की विडंबना यह है कि पर्ल मिलिंग कंपनी ने
एक ब्रांड को बेचने के लिए एक अश्वेत महिला की छवि इस्तेमाल की,
मुझे यक़ीन है उसे मुनाफ़े में कोई हिस्सा नहीं मिला होगा।
मेरा सवाल यह है कि तुम्हारी नज़र में, मैं कौन सा ब्रांड बेचने में यूबीए की मदद कर रही हूँ?
देखो, शब्दों के मायने होते हैं। हरकतों के मायने और ज़्यादा होते हैं।
और हिस्सेदारी और समावेशन के मामले में यूबीए बुरी तरह से सुस्त रहा है।
अब, रोज़ाना के कामकाज में बोर्ड शामिल नहीं होता है।
वह हम अपने क़ाबिल सीईओ के हाथों में छोड़ देते हैं।
लेकिन जब वह नेतृत्व डगमगा जाता है, उसे संभालने की ज़िम्मेदारी मेरी है।
तुम यह हिम्मत भी मत करना।
- वह कोरी पर हमला कर रही है? - कोरी इसके लायक़ है।
मुझे नहीं लगता तुम मेरे सवाल का जवाब दे रही हो।
- ओह। - लेकिन ज़िम्मेदारी संभालने की बात करते हैं।
वह कैसे होगा?
तुम्हें लगता है कि यूबीए के कर्मचारियों का भरोसा वापस जीतना मुमकिन भी है?
तुम्हें पता है? मुझे ऐसा लगता है।
मुझे वाक़ई लगता है यह मुमकिन है।
और इसकी शुरुआत यूबीए के कर्मचारियों और उसके बोर्ड के बीच बातचीत से होगी।
अब से, हर एक बोर्ड मीटिंग में तुम लोगों का प्रतिनिधित्व होगा।
अब पारदर्शिता का समय है।
यह सुनकर अच्छा लगा, वाक़ई।
पारदर्शिता के लिए,
क्या मुझे स्थाई ऐंकर पद इसलिए दिया गया था क्योंकि मैं अश्वेत हूँ?
बिल्कुल नहीं। नहीं।
लेकिन तुम मेरी उलझन समझ सकती हो, है ना?
क्योंकि तुमने वह फूहड़ नस्लवाद वाली टिप्पणी दी,
मेरी भर्ती की शिकायत करने के लिए।
तुम्हें लगा कि मैं इसके लायक़ नहीं थी, क्या यही बात थी?
ख़ैर, सच यह है कि उस समय
मुझे नहीं लगता था कि तुम इसके लायक़ हो।
मुझे दूसरे शब्दों में कहने दो। तुम अनुभवहीन थी।
ख़ैर, यह सच नहीं है।
क्या तुम्हें मालूम है कि इस शो को ऐंकर करने वाले
किसी भी व्यक्ति के मुक़ाबले, मेरा क्यू टेस्ट ज़्यादा बार हुआ था?
कि मुझे आठ अलग-अलग स्वीकृति बैठकों से गुज़ारना पड़ा,
मेरे बालों के बारे में रणनीति चर्चा के अलावा?
मुझे पता नहीं था।
और मैंने फिर भी समय निकाला,
अपने प्रसारण कौशल को बढ़ाने के लिए चार पूर्व ऐंकरों के साथ सप्ताहांत बिताए।
ख़ैर, अब वह... वह प्रभावशाली बात है। वह क़ाबिले-तारीफ़ है।
उसे किनारे करो, मेरी समझ में यह नहीं आया कि तुमने
मेरे बारे में बात करते समय नस्लवादी छवि का इस्तेमाल क्यों किया।
क्या तुम मुझे वैसी नज़र से देखती हो?
क्या तुम हमें वैसी नज़र से देखती हो?
क्या तुम चाहोगी कि तुम्हारा पूरा करियर एक बेपरवाह,
बेवकूफ़ाना चीज़ तक सीमित हो जाए, जो तुमने एक ईमेल में लिखी थी?
क्या तुमने अनौपचारिक रूप से बात करते समय कभी भी ऐसा कुछ नहीं कहा है
जिसके बारे में तुम्हें बाद में पछतावा हुआ हो?
तुम इस नेटवर्क में नेतृत्व के पद पर हो।
और तुम्हारी निगरानी में,
तुमने क्रमानुसार अश्वेत कर्मचारियों को कम आँका जाने दिया है।
क्या यह अनौपचारिक होने वाली बात है?
डोनी, कैमरे को सिबिल के पास जाने को कहो
- और उस पर पास से फ़ोकस करने को कहो। - हमें ब्रेक लेना है।
- तुम चाहती हो मैं कट... - नहीं। नहीं।
ठीक है। कैमरा दो, क़रीब जाओ। और क़रीब।
नहीं।
मैं लापरवाह थी और उसकी कोई सफ़ाई नहीं है।
लेकिन तुम्हें समझना होगा।
हम ऐसे मौके बस किसी को भी नहीं दे देते हैं।
उस कुर्सी में बैठने वाले किसी भी इंसान को आभारी होना चाहिए...
मुझे...
पकड़ लिया।
मुझे आभारी होना चाहिए?
ख़ैर, कि तुम्हारी नौकरी को हासिल करना इतना मुश्किल है।
मैं कहना चाहती हूँ, एक संस्थान के रूप में यूबीए के लिए,
भविष्य में, मेरे ख़्याल से हमें...
हमें इस माहौल से आगे बढ़ना चाहिए जहाँ नस्लीय विभाजनों का फ़ायदा उठाया जाता है।
लेकिन ऐसा हर माहौल में होता है, तुम्हें नहीं लगता?
धत्।
लेकिन हाँ, हम संस्थागत नस्लवाद से आगे बढ़ेंगे,
इस ब्रेक के ठीक बाद।
देखते रहिए।
और प्रसारण बंद। गज़ब।
क्या यह...
ठीक है। ज़रूर, ज़रूर।
- तैयार? - शुक्रिया।
हे भगवान।
चलो चलें।
यह एक बुरी हार थी।
मिया, कोरी का फ़ोन है।
- क्या? सच में? - मैं बात करती हूँ। सब ठीक है।
तुम्हारी क्या मदद कर सकती हूँ, कोरी?
ख़ैर, मैं बस उस शानदार सेगमेंट के लिए बधाई देना चाहता था।
और वैसे, उस ब्रेक में देरी करने के नुक़सान को हम संभाल लेंगे।
मैं अपफ़्रंट्स में विज्ञापनदाताओं की भरपाई कर दूँगा।
हाँ, मुझे कोई शक़ नहीं है।
मुझे बस बताना जब रेटिंग के आंकड़े आ जाएँ।
लायला, तुम एक बेहतरीन सेगमेंट के लिए क्रिस को बधाई नहीं दोगी?
मैं? क्यों?
ऐंकर निर्माता यही करते हैं। अब जाओ।
तुम मज़ाक कर रही हो।
यह बहुत पहले हो जाना चाहिए था।
जाओ।
- तुमने कर दिखाया। बधाई हो। - बधाई हो।
दोस्तों,
दुर्घटनाएँ अपनी जगह होती हैं और फिर वह होता है जो "द मॉर्निंग शो" पर हुआ था।
सिबिल रेनल्ड्स ने ख़ुद को शर्मिंदा ही नहीं किया, उसने बुरी तरह से किया।
उसके साथ, मैं हमारे अविश्वास प्रस्ताव का आह्वान करता हूँ।
जो इसके पक्ष में हैं, अपने हाथ उठाएँ।
काएल, मेरी तुरंत पॉल मार्क्स से बात करवाओ।
और मुझे परवाह नहीं अगर वह वापस उस रॉकेट पर हो
और मुझे परवाह नहीं अगर वह रॉकेट बृहस्पति तक पहुँच गया हो।
तुम मेरे बृहस्पति जाने का इंतज़ाम करोगे।
तुम मेरे लिए ऊबरकेतु या वह जो कुछ भी है, उसका इंतज़ाम करोगे।
सहायकों के दल में मेरे दोस्त कह रहे हैं कि वह सोहो में है।
ख़ैर, वह ज़्यादा क़रीब है।
हाँ, मैं ड्राइवर को बुलाता हूँ।
हे, यहाँ आने के लिए बहुत-बहुत शुक्रिया।
ख़ैर, अपनी शाम का मज़ा लेना।
- कोरी। - अमैंडा।
तुम बहुत ख़ुश नज़र आ रहे हो।
पूरा दिन अपने ताबूत में सोने के बाद तुम में ऊर्जा आ गई है?
तुम और तुम्हारा पावर सूट कभी निराश नहीं करते हैं।
यह कार्यक्रम प्राइवेट है।
हालाँकि मुझे तुम्हारे इस नए बाउंसर वाले अंदाज़ के बारे में कुतूहल है, लेकिन पॉल मेरा इंतज़ार कर रहा है।
अगर वह तुम्हारा इंतज़ार कर रहा होता, तो मुझे उसके बारे में मालूम होता।
जानता हूँ तुम्हें पॉल का पहरेदार कुत्ता बनने के पैसे मिलते हैं, लेकिन मेरे साथ खिलवाड़ मत करो, अमैंडा।
मैं कोई खिलौना नहीं हूँ।
- कोरी। - तुम्हें देखकर अच्छा लगा, पॉल।
- क्या हमने मिलना तय किया था? - नहीं।
सिबिल बाहर हो गई है। हमें वोट मिल गए। रास्ता साफ़ है।
- यहाँ से मैं संभाल लूँगा। - समझ गई।
देखो, कोरी, मैं तुम्हारे यहाँ आने के लिए आभारी हूँ,
लेकिन क्या इस... इस सौदे का इतना मुश्किल होना ज़रूरी है?
तुम मुझे बता रहे हो कि तुम आज जहाँ हो, वहाँ तक आसान सौदे करके पहुँचे हो?
मैं एक पैतृक मीडिया कंपनी ख़रीदना चाहता था।
पैतृक मीडिया का मतलब ब्रांड सुरक्षा होता है। यूबीए अब सुरक्षित नहीं है। उसकी हालत बुरी है।
यूबीए एक बार फिर नंबर एक बन गया है, पॉल।
हाँ, ख़ैर, किसी भी दुर्घटना को देखने के लिए भीड़ इकट्ठा हो जाती है।
लेकिन दुर्घटनाओं की यही बात है। वे मुसीबत होती हैं।
वे ग़लतियाँ होती हैं। वे हादसा होती हैं।
और मैं जानता हूँ तुम अपनी मुसीबतों को मौकों के रूप में देखते हो,
लेकिन मैं तुम्हें एक सलाह देता हूँ।
शायद मुसीबत में पड़ना ही नहीं चाहिए।
तुम और किसके पास जाओगे?
एनबीएन, क्या तुम अंदर उनसे ही मिल रहे हो?
मेरे पास विकल्प हैं। यूबीए अब उनमें से एक नहीं है।
यहाँ आने के लिए शुक्रिया।
उप-शीर्षक अनुवादक : मीनू